સિદ્ધપુર તાલુકા ના લાલપુર અને બિલિયા ગામ વચ્ચે આવેલા લક્ષ્મીપુરા નામના પરામાં લાંબા સમયથી ગટર અને વરસાદી પાણી ગામના ચોકમાં પ્રાથમિક શાળા નજીક ભરાયેલું રહેતું હોવાથી રોગચાળાની દહેશત ફેલાઈ છે ત્યારે તંત્રમાં વારંવાર રજૂઆત કરવા છતાં યોગ્ય નિકાલ ના આવતો હોઈ આખરે સોમવારે સવારે પ્રાંત અધિકારી,મામલતદાર, ટીડીઓને આવેદનપત્ર આપી યોગ્ય નિકાલની માંગણી સાથે આત્મવિલોપનની ચીમકી ઉચ્ચારી હતી. લક્ષ્મીપુરાના રહીશ અને માજી સરપંચ કનુભાઈ પટેલ, નટુભાઈ, સંજયભાઈ અને પ્રહલાદભાઈએ આવેદનપત્ર આપતા જણાવ્યું હતું કે છેલ્લા એકાદ વર્ષ કરતા વધુ સમયથી લાલપુર ગામના લક્ષ્મીપુરા ગામ ખાતે વરસાદી પાણી ના નિકાલ માટે ની જગ્યામાંં બિલિયા ગ્રામ પંચાયત દ્વારા માટીનો પાળો અવરોધ રૂપે કરાયેલ છે જેના કારણે લક્ષ્મીપુરાના વાવ ચોક વિસ્તારમાં મોટા પ્રમાણમાં પાણી ભરાઈ રહે છે.